У складу са одредбама члана 335. Закон о привредним друштвима и чланова 38.39. 42 .став 2 и 40. Статута, као и Пословника о раду Скупштине Акционарског друштва „Машинопројект КОПРИНГ“ из Београда, ул. Добрињска бр. 8а, упућује се следеће :

 О Б А В Е Ш Т Е Њ Е

Поштовани акционари,

У току су припреме за одржавање ванредне седнице Скупштине „Машинопројект Копринг а.д.“ Ванредна седница Скупштине ће бити заказана за 07.10.2020 године са почетком у 14,30 часова и садржи следећи дневни ред:

I) **Претходни поступак**:

1. Отварање Скупштине.

2. Именовање радних тела Скупштине и то: комисије за гласање и записничара

3. Извештај Комисије за гласање и верификација мандата члановима Скупштине.

II) **Редован рад Скупштине**

1. Усвајање записника са редовне седнице Скупштине Друштва одржане дана 22.06.2020

 године.

2. Разматрање и усвајање Одлуке о усвајању новог Статута а.д. Машинопројект КОПРИНГ.

3. Разматрање и усвајање Одлуке о престанку мандата чланова Одбора директора

4. Разматрање и доношење Одлуке о давању овлашћења председнику Скупштине акционара

 друштва Драгославу Ивановићу за потписивање анекса Уговора о заради Генералног

 директора.

Одлука Одбора директора о сазиву ванредне седнице Скупштине биће објављена на сајту [www.masinoprojekt.co.rs](http://www.masinoprojekt.co.rs), заједно са предлозима одлука и пратећом документацијом.

Гласање на скупштини акционара уређено је чланом 49. Статута Компаније, који је објављен на сајту Друштва.

У циљу лакшег разумевања ваших акционарских права у поступку рада и одлучивања на седници Скупштине, у наставку вам достављамо најважније информације из Статута и обавештења у вези гласања на наредној ванредној Скупштини акционара.

1. Акционари „Машинопројект Копринг-а а.д.“ гласају:

а) преко изабраног пуномоћника;

б) електронским путем;

в) гласањем у одсуству;

г) лично, непосредним изјашњавањем

**Сагласно члану 35, став 2 Статута, у раду Скупштине имају право да учествују акционари са најмање 0,1% гласова, односно, за ову редовну Скупштину, акционари са најмање 49 гласова (акција).**

 а) **Преко изабраног пуномоћника**

 Акционар има право да изда пуномоћје одређеном лицу да у његово име учествује у раду Скупштине, укључујући и право да гласа у његово име. Пуномоћје за гласање даје се у писаној форми, тако да омогућује давање инструкција пуномоћнику за гласање по свакој тачки дневног реда. Пуномоће за гласање се **НЕ** оверава.

Акционар има право да без посебног овлашћења опозове дато пуномоћје у било које време пре гласања на седници Скупштине, писаним опозивом достављеним акционарском друштву и пуномоћнику или прећутно личним присуством и гласањем на Скупштини акционара.

 Инструкције за гласање:

Акционари у пуномоћју треба да одреде степен овлашћења пуномоћника и прецизирају о којим Одлукама предложеним за Скупштину акционара може да гласа. Акционари могу да дају упуство у погледу начина на који пуномоћник треба да гласа (за, против и уздржан) по појединим предлозима одлука.

 Пуномоћник може гласати и без давања упуства о начину гласања. Уколико давалац пуномоћја не одреди обавезно упуство о начину гласања, пуномоћник може да гласа сам водећи рачина о најбољем интересу акционара.

 Уколико давалац пуномоћја не одреди степен овлашћења и обавезне инструкције, пуномоћник тада може износити ставове који су у интересу акционара.

Одбор директора предлаже за избор пуномоћника за седницу редовне Скупштине акционара следеће особе:

1. Драгослав Ивановић

2. Драган Игњатовић

3. Владан Лутров

4. Сања Оцокољић

Акционари имају право да уместо предложених лица одреде за пуномоћника друго лице, као и право да не одреде било које друго лице.

Попуњена пуномоћја за заступање , која су приложена уз ово обавештење, акционари достављају Правној служби Машинопројект КОПРИНГ а.д., ул. Добрињска бр.8а, лицу овлаћеном за пријем пуномоћја: **Сањи Довбенко Љубичић** лично или поштом , најкасније 10 дана пре одржавање седнице.

 б) **Гласање електронским путем**

Акционари имају право да гласају електронским путем (слањем меил-а) на адресу:

 s.dovbenko-ljubicic@masinoprojekt.co.rs

Гласање путем електронске поште мора да буде извршено најкасније 3 сата пре одржавања седнице Скупштине.

 в) **Гласање у одсуству**

Акционари имају право да гласају у одсуству и слањем својих гласова (за, против, уздржан) путем регуларне поште. Да би гласање било валидно, пошта мора да буде достављена Друштву најкасније 3 сата пре одржавања седнице Скупштине.

Молимо вас да се најкасније до 25.09.2020 године определите за начин гласања и, последично, избор пуномоћника на редовној Скупштини акционара, као и да формално упознате стручну службу Машинопројект Копринг-а са вашим опредељењем.

С поштовањем,

У Београду, 17.09.2020 године Директор Сектора зафинансијске,

 правне и опште послове

 ------------------------------------------------------

 ( Бојан Зобец)